Ny strømkabel til Danmark tatt i bruk

Den fjerde kraftforbindelsen til Danmark, Skagerrak 4, ble satt i drift mandag. Det betyr bedre mulighet til å importere strøm fra vindkraftverk i Danmark.

KABEL: Den nye kabelen gir større mulighet både for eksport og import av strøm Vis mer

Publisert: Publisert: 29. desember 2014 14:50

Kabelen har en overføringskapasitet på 700 megawatt og 500 kilovolt spenning.

Norge kan importere vindkraft fra danske vindmøller når det blåser mye, og norsk vannkraft kan lyse opp danske hus når det er vindstille, poengterer Statnett.

Les også Derfor er superbuss et rimeligere alternativ enn trikk

Strømmen føres i likestrømskabler i sjøen og i bakken mellom Kristiansand og Tjele i Danmark, og i tillegg omfatter prosjektet to strømretteranlegg som kobler kabelen sammen med de innenlandske vekselstrømnettene.

– De nye anleggene bidrar til sammen til en sikrere strømforsyning og til bedre muligheter til å utnytte den fornybare energien som blir produsert både i Norge og Danmark, sier prosjektleder Arve Strandem.

